kardosdrur/scandi-wiki huggingface dataset:
Lilla Essingen

Lilla Essingen er en ø og en bydel i Mälaren og ligger i Stockholm. Tidligere hed den Lilla Hessingen. 

Øen ligger mellem øerne Kungsholmen og Stora Essingen. Sydvest for øen ligger Essingedjupet, mod øst  Mariebergsfjärden, mod vest Essingefjärden og mod nord Mariebergssundet. Øen er 0,23 kvadratkilometer stor, og det højeste punkt er 26 moh. (ved Essinge Brogata 22). Strandlinjen er 2.300 meter og er næsten fuldt tilgængelig på turstier. Bydelen grænser til Fredhäll, Marieberg, Långholmen, Gröndal og Stora Essingen. 

Lilla Essingen havde først en en  kabeltrukket færge med overfart til Kungsholmen; i  1907 erstattedes den med en betonbro, som i 1936 blev afløst af den nuværende stålbro, Mariebergsbron. I 1966 blev Essingeleden lagt tværs over øen. 
Stockholms geografi
Øer i Mälaren
Christian Ferdinand Wilse

Christian Ferdinand Wilse (8. juni 1790 i København – 22. august 1860 i Jægersborg) var en dansk højesteretsassessor og nationalbankdirektør.

Han var en søn af overretsprokurator Jacob Ferdinand Wilse (19. marts 1758 - 13. oktober 1830) og Cecilie Christence født Cappel (27. december 1766 - 19. februar 1834). Han blev 1807 student fra Metropolitanskolen, 1810 juridisk kandidat, 1812 underkancellist i Danske Kancelli, 1818 protokolsekretær i Højesteret, 1819 assessor i Landsover- samt Hof- og Stadsretten, 1831 tillige kongens foged i København, men udnævntes allerede samme år til assessor i Højesteret, hvilken stilling han dog atter foreløbig opgav, da han 1845 blev nationalbankdirektør. 1858 indtrådte han på ny i Højesteret og beklædte dette embede til sin død (22. august 1860 i Jægersborg). I en lang årrække ledede han desuden som forstander det daværende praktisk-juridiske selskabs øvelser for studerende ved Københavns Universitet. 1829 var han blevet justitsråd, 10. juni 1841 Ridder af Dannebrog og 1859 konferensråd.

Ha var 1840 blevet repræsentant i Nationalbanken, 1843 formand for repræsentantskabet; 1841-52 og 1853 repræsentant i Det kgl. octroyerede alm. Brandassurance-Compagni for Varer og Effecter og 1856 direktør.

Han blev 27. september 1828 gift med Anna Augusta Sophie Elisabeth Phister (23. juli 1803 - 31. december 1840), datter af førstelærer, senere klokker ved Helliggeistes Kirke Ludvig Harboe Phister og Christine Marie Zahrtmann og en søster til skuespiller Ludvig Phister.

Kilder 
 
 Danske Jurister 1736-1936.

Højesteretsdommere fra Danmark
Nationalbankdirektører fra Danmark
Landsdommere fra Danmark
Riddere af Dannebrog
Danskere i 1800-tallet
Personer fra København
Forsikringsdirektører fra Danmark
Konferensråder fra Danmark
Artikler fra 1. udgave af Dansk biografisk leksikon
Studenter fra Metropolitanskolen
Niels West

Niels Madsen West (1666 på Skjoldemose – 25. marts 1752 i Rønne) var en dansk officer og amtmand, far til Peter West.

Militær karriere 
Hans forældre var forvalter og forpagter Mads Vestesen. Han var født i januar 1666 på den fynske herregård Skjoldemose, hvor hans fader var forvalter og forpagter. Selv var han vistnok oprindelig bestemt for en lignende livsbane; men 1689 gik han med de danske hjælpetropper til Irland som grenader ved en bataljon af Fodgarden. Han udmærkede sig bl.a. ved stormen på Athlone, og da han desuden var "øvet i Pennen", blev han udtaget til adjudant, fungerede en tid som regimentskvartermester, blev 1698 sekondløjtnant og 1701 premierløjtnant. Efter forgæves at have søgt et amtsforvalterembede blev han 1703 kaptajn ved Ribe Stifts Nationalregiment til Fods; men da året efter De jyske Landdragoner (under Christian Fursman, fra 1710 Kyrasserer) blev oprettede, gik West over til dette regiment, der ved sin nationale sammensætning og sine tapre indhug ved Wismar (1711) og Gadebusch (1712) blev en af de populæreste afdelinger i Hæren. West steg 1708 til major, 1711 til oberstløjtnant, 1714 til karakteriseret oberst og blev 1717 chef for regimentet, med hvilket han i de tre næste år tog del i Norges forsvar.

Amtmand 
Efter freden blev regimentet opløst 1721, og det følgende år blev West udnævnt til kommandant og amtmand (guvernør) på Bornholm; 1728 blev han generalmajor af kavaleriet. 1737 blev der imidlertid indgivet en anonym klage over allehånde misligheder ved hans embedsførelse. Sagen, i hvilken også flere af Wests pårørende var indviklede, blev undersøgt af en kommission, men derefter lod kongen 1739 tiltale bortfalde, idet han straffede West med afsked (dog med pension) og en bøde på 500 rigsdaler og bestemte, at øens civile styrelse fremtidig skulle skilles fra den militære.

Ægteskaber 
Han blev gift 1. gang ca. 1707 med Michella Ottilie Klein (døbt 30. marts 1688 - 6. juni 1727), datter af amtsforvalter i Aalborg Peder Klein (død 1702) og Cathrine Ravn. Gift 2. gang 16. februar 1728 med Mette Margrethe Sonne (25. oktober 1700 - 16. oktober 1774, gift 1. gang 1715 med købmand i Neksø Herman Madsen Bohn, ca. 1690-1724, gift 1. gang 1725 med købmand sammesteds Mogens Ibsen, 1695-1727), datter af sognepræst i Neksø Hans Olsen Sonne (1661-1709) og Ellen Knudsdatter (1672-1718).

Kilder 

 
 Personalhistorisk Tidsskrift, 3. række I, 225 og III, 143.
 H.F. Rørdam, Historiske Samlinger og Studier, II, 400 ff. 409 f.

Amtmænd fra Danmark
Generalmajorer fra Danmark
Danskere i 1600-tallet
Danskere i 1700-tallet
Personer i Den Store Nordiske Krig fra Danmark-Norge
Kavaleriofficerer fra Danmark
Personer fra Fyn
Oversøisk forvaltningsområde

Oversøisk område (:collectivité d'outre-mer, forkortet COM), er betegnelsen for oversøiske forvaltningsenheder indenfor republikken Frankrig, der ligesom landets regioner er primære administrative inddelinger. De oversøiske områder indbefatter dels nogle tidligere franske oversøiske territorier og dels nogle franske oversøiske enheder med en speciel status, som alle blev oversøiske områder ved den franske forfatningsreform af 28. marts 2003.

Per 31. januar 2013 var der fem oversøiske områder:

 Fransk Polynesien blev et oversøisk område i 2003. Dets grundlov af 27. februar 2004 giver det status af oversøisk land indenfor republikken Frankrig (fr. pays d'outre-mer au sein de la République, forkortet POM), men uden juridisk ændring af dets status. Fransk Polynesien har en høj grad af autonomi, to symbolske manifestationer af dette er titlen præsident for Fransk Polynesien (Le président de la Polynésie française) og dets betegnelse som pays d'outre-mer. Landet har desuden egen lovgivende forsamling.
 Saint-Barthélemy, en lille ø i de Små Antiller.
 Saint Martin, den nordlige del af øen Saint Martin i de Små Antiller. Saint Martin er forblevet en del af EU.
 Saint Pierre og Miquelon, en øgruppe i Atlanterhavet ud for Newfoundland i Canada. Det har et territorieråd.
 Wallis og Futuna, tre små øer i Stillehavet og den eneste beboede del af Frankrig, der ikke er inddelt i kommuner.

Øen Mayotte i det Indiske Ocean var et oversøisk område til 31. marts 2011, da det blev et oversøisk departement.

Referencer

Eksterne henvisninger 
 COM – Overseas communities at the far ends of the world  - Officiel fransk netsted (på engelsk)
 Officielt netsted  
 Historisk og nuværende udvikling af Frankrigs oversøiske administrative enheder - inkl. oversøiske kollektiviteter  

Frankrig
Oversøiske lande og territorier
Polen Rundt 2013

Polen Rundt 2013 er den 70. udgave af det polske cykelløb Polen Rundt. Løbet vil blive afholdt over syv etaper fra den 27. juli til 3. august 2013. De første to etaper vil blive i og omkring Trentino i Italien. Løbet slutter i Kraków. Det er det nittende løb ud af 29 i UCI World Tour 2013.

I forhold til 2012-udgaven er løbet igen flyttet til ugen efter at Tour de France slutter. I 2012 var løbet flyttet 14 dage frem på grund af Sommer-OL, og kulminerede derfor med verdens største cykelløb. I år går starten på Polen Rundt samtidig med det spanske World Tour-løb Clásica de San Sebastián.

Deltagende hold 
Fordi Polen Rundt er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren invitere et antal hold fra lavere rækker.

Eksterne henvisninger 
 Polen Rundts officielle hjemmeside

Referencer 

UCI World Tour 2013
2013
Alain Robert

Alain Robert (født Robert Alain Philippe 7. august 1962) også kendt som «Spiderman» er en fransk klatrer.

Han har klatret flere af verdens største og kendte bygninger, og anvender ingen form for sikring, tov eller andre hjælpemidler, kun hænder og fødder. Han har klatret over 70 skyskrabere over hele verden, inklusiv Empire State Building, Willis Tower og Petronas Towers. Han har også klatret andre bygningsværk, som Eiffeltårnet og Golden Gate Bridge.

Liste over nogle bygninger han har klatret 
 28. mars 2011 -  Burj Khalifa - 828 m
 5. november 2010 -  Singapore Flyer 165m (diameter)
 30. august 2010 -  Lumiere building - 151
 7. april 2010 -  GDF Suez building - 185 m
 28. februar 2010 -  The Amanora Tower - ukjent
 8. oktober 2009 -  Ariane building - 230 m
 1. september 2009 -  Petronas Towers - 452 m
 2. juni 2009 -  RBS Tower - 218 m
 5. juni 2008 -  New York Times Building - 228 m
 4. september 2007 -  Federation Tower (bygning C) - 526 m
 1999 - Frankrig Grande Arche 110 m

Eksterne henvisninger 

 5. februar 2013, eb.dk: TV: Vovehals bestiger 27 etager uden sikkerhedsudstyr

Klatrere
Personer fra Frankrig
United Counties League

United Counties League (som pr. 2013 også er kendt under det sponsorerede navn ChromaSport & Trophies United Counties League) er en  engelsk fodboldliga, der dækker Northamptonshire og Bedfordshire samt dele af Buckinghamshire, Cambridgeshire, Leicestershire, Lincolnshire og Norfolk.

Ligaen blev oprettet i 1895 under navnet Northamptonshire Junior League. Allerede efter én sæson skiftede navnet til Northamptonshire League, og det navn blev bibeholdt indtil 1934, hvor ligaen skiftede navn til det nuværende.  

Ligaen har fire divisioner, to til førstehold og to til reservehold. Klubber i Premier Division kan deltage i FA Cup i de indledende runde. Ligaens klubber med lysanlæg kan deltage i FA Vase. Premier Division befinder sig på niveau 9 i det engelske ligasystem, og holdene i divisionen spiller om oprykning til Southern League Division One Midlands. Pr. 2013 er der 21 hold i divisionen, hvilket er ét hold færre end andre divisioner på samme niveau i ligasystemet.  Division One har deltagelse af 19 hold og tilhører niveau 10 ligasystemet. Under denne division finder man fire mindre lokale ligaer, hvis vindere kan søge om oprykning til United Counties League:
 Bedfordshire Football League
 Northampton Town League
 Northamptonshire Combination
 Peterborough & District League
De to reserveholdsdivisioner består primært af reserveholdene for klubberne i de to førsteholdsdivisioner.

Mestre

Kilder / eksterne henvisninger 
 FA Full Time - United Counties League 
 Mitoo - United Counties League 
 Football Club History Database - United Counties League 
 Non-League Matters - Northamptonshire League 1895-1934  
 Non-League Matters - United Counties League 1934-1970  
 Non-League Matters - United Counties League 1970-1992  
 Non-League Matters - United Counties League 1992-2011  
 RSSSF - England - Lower Level Leagues - Lists of Champions - United Counties League 
 
Etableret i 1895
Johan Vahl

Johan Vahl (18. marts 1799 i København – 7. juni 1875 sammesteds) var en dansk officer, bror til Jens Vahl.

Karriere 
Han var søn af Martin Vahl, trådte 1808 ind i Hæren som volontør, blev 1811 kadet, 1813 stykjunker og 1815 sekondløjtnant i artilleriet. I 1827 fik han premierløjtnants karakter (graden opnåede han i 1830) og var 1833-39 anden skoleofficer ved Den kongelige militære Højskole, hvorefter han rejste til det sydlige udland. 1840 blev han sekondkaptajn ved 16. batteri og udnævntes 1842 til chef for 2. Artilleriregiments pontonnérkompagni, hvad der gav anledning til, at han i Militært Repertorium 2. række gav en beretning om kompagniets arbejder og foretagender i anledning af Det tyske Forbunds 10. Armekorpses koncentrering ved Lüneburg. Udnævnt til major 1849 blev han kommandør for fæstningsartilleriet i Fredericia, i hvis forsvar han deltog, og under hvilket han blev såret. I 1850 og 1851 var Vahl på Als ved belejringsartilleriet, hvorefter han ansattes som kommandør for det holstenske forbundskontingents artilleri, idet han erholdt oberstløjtnants karakter og i 1854 anciennitet som sådan. 1856 blev Vahl chef for 2. Artilleriregiment, karakteriseredes 1861 som oberst og ansattes ved mobiliseringen 1863 som kommandør for artilleriet i Dannevirkestillingen; i februar 1864 blev han højstkommanderende artilleriofficer ved den aktive armé, hvilken stilling han varetog til fredsslutningen. Formentlig i overensstemmelse med artillerigeneralen, Mathias Lüttichau, men i modstrid med overkommandoens anvisninger udstedte han sin egen instruktion for artilleriets anvendelse under kamp. I 1865 afskedigedes han som generalmajor. 

1845 var han blevet Ridder af Dannebrogordenen, 1849 Dannebrogsmand og 1862 Kommandør af Dannebrog.

Karakter 
Vahl, som 1. juni 1843 i Rendsborg var blevet gift med Louise Margrethe Hempel (18. februar 1817 i Rendsborg - 29. december 1900 i København), datter af kaptajn, senere major ved det Holstenske Regiment Just Heinrich Hempel (1769-1837) og Ludovica (Louise) Henriette Hallensen (1783-1851), var et pligtmenneske og en nobel karakter; da han forlangte meget af sine underordnede som af sig selv, var han frygtet, men tillige afholdt. Hans Manipulationsreglement (1834) var så udmærket affattet, at det holdt sig i omkring 50 år. Han døde 7. juni 1875 i København.

Han er begravet på Garnisons Kirkegård.

Kilder 

 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Artilleriofficerer fra Danmark
Generalmajorer fra Danmark
Kommandører af 1. grad af Dannebrog
Danskere i 1800-tallet
Personer fra København
Personer i Treårskrigen fra Danmark
Personer i den 2. Slesvigske Krig fra Danmark
Johan
Pappresser

En pappresser er overordnet en komprimator, som er bygget specielt til at komprimere papaffald. En pappresser bruges til at få papaffald til at fylde mindre, det er muligt at komprimere pappet helt op til 90 procent. Når papaffaldet fylder mindre, kan udgifterne til affaldshåndtering minimeres.

En pappresser fungerer normalt ved at en plade presses ned ved hjælp af hydraulik. På den måde samles det flade pap i bunden af anlægget og kan, når den er fyldt, bindes sammen og køres væk.

Udover at kunne effektivisere og spare virksomheder for udgifter, er komprimering også fordel for miljøet. Hårdt komprimeret pap kan blandt andet sælges til recirkulering.

Affaldshåndtering
Junglebogen (bog)

Junglebogen (originaltitel The Jungle Book) er en samling historier for børn skrevet af den engelske forfatter Rudyard Kipling fra 1894. Historiene omhandler den indiske dreng Mowgli, der vokser op blandt dyrene i junglen.

Kipling var født i Britisk Indien og havde herigennem tilegnet sig viden om junglen. Alle historierne blev udgivet i tidsskrifter fra 1893 til 1894 og blev illustreret blandt andet af Kiplings far.

I 1895 udgav Kipling opfølgeren Den nye Junglebog (The Second Jungle Book).

Junglebogen regnes som et af de klassiske værker i moderne børnelitteratur og har været genstand for en række fortolkninger, blandt andet spille- og animationsfilm og musicals. Disney udgav i 1967 en tegnefilm og i 2016 en spillefilm baseret på Kiplings bog.

Eksterne links 
 Originalteksten til The Jungle Book på Wikisource
 The Jungle Book Collection, en hjemmeside med diverse merchandise relateret til bogen og filmversioner.

Børnebøger
Litteratur i 1894
Northamptonshire Junior League 1895-96

Northamptonshire Junior League 1895–96 var den første sæson af den engelske fodboldliga, som i dag hedder United Counties League. Ligaen havde deltagelse af 11 hold, der spillede en dobbeltturnering alle-mod-alle. Turneringen blev vundet af Wellingborough FC Reserves, som dermed vandt ligaen for første gang. Efter sæsonen skiftede ligaen navn til Northamptonshire League.

Resultater

Kilder / eksterne henvisninger 
 RSSSF - England - Lower Level Leagues - Lists of Champions - United Counties League 

Sæsoner i United Counties League
Fodbold i 1895
Fodbold i 1896
Northamptonshire League 1896-97

Northamptonshire League 1896–97 var den anden sæson af den engelske fodboldliga Northamptonshire League, som i dag hedder United Counties League. Inden sæsonen var ligaens navn blev ændret fra Northamptonshire Junior League. Turneringen blev vundet af Kettering FC Reserves, som dermed vandt ligaen for første gang.

Resultater

Division 1

Division 2

Kilder / eksterne henvisninger 
 Non-League Matters - Northamptonshire League 1895-1934  
 RSSSF - England - Lower Level Leagues - Lists of Champions - United Counties League 

Sæsoner i United Counties League
Fodbold i 1896
Fodbold i 1897
Northamptonshire League 1897-98

Northamptonshire League 1897–98 var den tredje sæson af den engelske fodboldliga Northamptonshire League, som i dag hedder United Counties League. Ligaen havde deltagelse af 17 hold fordelt på to divisioner, der hver spillede en dobbeltturnering alle-mod-alle. Division 1 blev vundet af Kettering FC Reserves, som dermed vandt ligaen for anden sæson i træk og anden gang i alt.

Resultater

Division 1

Division 2

Kilder / eksterne henvisninger 
 Non-League Matters - Northamptonshire League - 1895-1934  
 RSSSF - England - Lower Level Leagues - Lists of Champions - United Counties League 

Sæsoner i United Counties League
Fodbold i 1897
Fodbold i 1898
Northamptonshire League 1898-99

Northamptonshire League 1898–99 var den fjerde sæson af den engelske fodboldliga Northamptonshire League, som i dag hedder United Counties League. Turneringen blev vundet af Northampton Town FC, som dermed vandt ligaen for første gang, og som efter sæsonen blev valgt til Midland League.

Resultater

Division 1

Division 2

Kilder / eksterne henvisninger 
 Non-League Matters - Northamptonshire League - 1895-1934  
 RSSSF - England - Lower Level Leagues - Lists of Champions - United Counties League

Noter 

Sæsoner i United Counties League
Fodbold i 1898
Fodbold i 1899
Shirley Temple

Shirley Jane Temple (23. april 1928 - 10. februar 2014), senere kendt som Shirley Temple Black, var en amerikansk skuespiller og diplomat. Hun anses af mange for at være historiens mest kendte barneskuespiller.

Temple blev født i Santa Monica i Californien. En af hendes første filmroller var i musicalen Bright Eyes fra 1934, som hun vandt en Oscar for. Hun medvirkede i et antal film i 1930'erne og var en af datidens største filmstjerner.

Temple trak sig tilbage fra rampelyset i begyndelsen af tyveårsalderen. Senere medvirkede hun på tv, men havde ingen større succes med dette medie.

Da Temple var 16 år gammel, giftede hun sig med skuespilleren John Agar, som hun fik en datter med. Parret blev senere skilt, og i 1950 giftede hun sig med forretningsmanden Charles Alden Black, som hun fik to børn sammen med.

Shirley Temple blev senere politisk aktiv og blev medlem af det republikanske parti. I 1967 stillede hun op ved valget til kongressen, men blev ikke valgt. Hun fik i stedet flere diplomatopgaver og deltog blandt andet ved flere internationale konferencer og møder som USAs delegerede. Hun var ambassadør i Ghana og senere i Tjekkoslovakiet. I 1976 blev hun protokolchef for USA og var i denne stilling ansvarlig for alle USAs ceremonier, besøg og gaver til udenlandske dignitarer. Temple var også bestyrelsesmedlem i flere større virksomheder, bl.a. Disney og Del Monte. I 1998 blev hun tildelt Kennedy Center Honors.

Eksterne henvisninger 

 
 Liste over film med Shirley Temple 
 Classic Movies (1939 – 1969): Shirley Temple 

Skuespillere fra USA
Politikere fra USA
Personer fra Santa Monica
Diplomater fra USA
Northamptonshire League 1899-1900

Northamptonshire League 1899–1900 var den femte sæson af den engelske fodboldliga Northamptonshire League, som i dag hedder United Counties League. Turneringen blev vundet af Rothwell Town Swifts FC, som dermed vandt ligaen for første gang.

Resultater

Division 1

Division 2

Kilder / eksterne henvisninger 
 Non-League Matters - Northamptonshire League - 1895-1934  
 RSSSF - England - Lower Level Leagues - Lists of Champions - United Counties League

Noter 

Sæsoner i United Counties League
Fodbold i 1899
Fodbold i 1900
Northamptonshire League 1900-01

Northamptonshire League 1900–01 var den sjette sæson af den engelske fodboldliga Northamptonshire League, som i dag hedder United Counties League. Ligaen havde deltagelse af 17 hold fordelt på to divisioner. Division 1 blev vundet af Desborough Town FC, som dermed vandt ligaen for første gang.

Resultater

Division 1

Division 2

Kilder / eksterne henvisninger 
 Non-League Matters - Northamptonshire League - 1895-1934  
 RSSSF - England - Lower Level Leagues - Lists of Champions - United Counties League

Noter 

Sæsoner i United Counties League
Fodbold i 1900
Fodbold i 1901
Nordisk illustreret Havebrugsleksikon

Nordisk illustreret Havebrugsleksikon var et leksikon, hvis tre første udgaver blev redigeret af Leopold Helweg (1851-1921). Det udkom første gang 1897-1902; anden udgave var fra 1910-1912, og den sidste udgave, der blev redigeret af Helweg, var fra 1920-1921. En fjerde (1934-1936) og femte udgave (1945-1948) blev redigeret af Anton Pedersen.

Blandt medarbejderne var Edvard Glæsel og G.N. Brandt

Eksterne henvisninger

 Tredje udgave af Nordisk illustreret Havebrugsleksikon fra 1920-21 er digitaliseret under Projekt Runeberg  ("Havebrug") 
 Faste medarbejdere

 
Leksika
London League 1896-97

London League 1896–97 var den første sæson af den engelske fodboldliga London League. Ligaen havde deltagelse af 25 hold og bestod af tre divisioner med henholdvis 8, 10 og 7 hold, der hver spillede en dobbeltturnering alle-mod-alle. Division One blev vundet af 3rd Grenadier Guards FC, som dermed vandt ligaen for første gang.

De fleste af holdene i Division Three forlod ligaen efter sæsonen, og ligaen blev reduceret fra tre til to divisioner.

Resultater

Division One

Division Two

Division Three

Kilder / eksterne henvisninger 
 Non-League Matters - London League 1896-1910  
 Football Club History Database 

Sæsoner i London League
Fodbold i 1896
Fodbold i 1897
Rådighedsbeløb

Rådighedsbeløbet er det beløb af en løn, som er tilbage når der er betalt skat, arbejdsmarkedsbidrag og faste udgifter.

Faste udgifter udgør afdrag på gæld, husleje, el, vand og varme, licens, forsikringer og bildrift, kontingenter mv.

Altså omkostninger, som er faste beløb og beløb, som man har forpligtet sig til at betale jævnt over året.

Rådighedsbeløbet er altså det beløb, som kan bruge til mad, rengøring, tøj, kultur mv.

Skatten er i eksemplet et udtryk for den samlede skat bestående af Kommunalskat, Statsskat og evt. kirkeskat.
Kommunalskatten er varierende alt efter hvad kommune man betaler skat i, og kirkeskat betales kun af medlemmer af den danske folkekirke.

Afgifter i eksemplet dækker over et arbejdsmarkedsbidrag på 8%.

SKAT's rådighedsbeløb 
I tilfælde af restancer fastsætter SKAT årligt et rådighedsbeløb, afhængig af hustandens størrelse. 
Beløbet anvendes til at vurdere, hvorvidt det er muligt for SKAT's inddrivelsescenter at foretage lønindholdelse.

Økonomi